Utga seg for å være «Tor» (13) og «onkel»
Det kommer frem i en dom i en tingrett utenfor Stockholm fra 2005, skriver Dagbladet, som var de første til å omtale den nye siktelsen i dag. Han ble dømt til åtte måneders fengselsstraff og til å betale 20.000 i erstatning til gutten som var 14 år da overgrepene skjedde vinteren 2005. 14-åringen fortalte politiet at han kom i kontakt med en person som kalte seg «Tor» på 13 år på QX - en svensk nettside for homofile. BAKGRUNN:Trailersjåfør siktet for overgrep mot 17 gutterSenere i politietterforskningen kom det frem at personen slett ikke var 13 år og ikke het Tor, men var den gang en mann i 30-årene fra Østlandet i Norge. Etter å ha chattet over en tid ville «Tor» møte den svenske 14-åringen, men avlyste to ganger. Den ene gangen sa han at moren hans hadde vært utsatt for en bilulykke. Neste gang sa «Tor» at han hadde falt i skibakken - noe som hadde ført til brudd i en fot og en arm, samt hjernerystelse. Da «Tor» ikke kunne komme presenterte han den svenske 14-åringen for sin «onkel». Denne «onkelen» sendte penger til den svenske gutten - til sammen cirka 1500 kroner.På et tidspunkt foreslo «Tor» at han 14-åringen burde treffe «onkelen». Og det gjorde de - nordmannen reiste til 14-åringens hjemsted i Sverige, og ved flere anledninger hadde de sex i hans lastebil. Nordmannen som nå er i 40-årene erkjente å ha hatt sex med gutten, men nektet for å ha utgitt seg for å ha utgitt seg for å være 13-årige «Tor». Nordmannen nektet også for at han visste at gutten bare var 14 år, og å ha møtt 14-åringen gjennom nettstedet QX der alderen sto oppgitt. Mannen fra Østlandet hevdet det var 14-åringen som tok initiativ til å møtes og til å ha sex. Til tross for dette fant politiet e-postadressen «Tor_13» på nordmannens IP-adresse.18. september i år ble mannen igjen pågrepet - nå siktet for å ha lurt unge gutter til overgrep og besittelse barneporno over en periode på syv år. Det er 17 unge gutter som er fornærmede i saken. Også denne gang mener politiet at han har utgitt seg for noen andre enn seg selv på internett - denne gang som en jente. - Han nekter ikke for kontakten, men mener det ikke har skjedd noe straffbart. Et av spørsmålene er blant annet om han har bedt om de bildene politiet har funnet, eller om de har blitt sendt ham uoppfordret, sier 44-åringens forsvarer Svein-Harald Foss. Foss ble utpekt som forsvarer i den norske saken - og hadde ingen rolle i saken i Sverige. Mannen er varetektsfengslet både på grunn av bevisforspillelsesfaren og faren for at han skal begå nye, straffbare handlinger. - At siktede tidligere er domfelt for seksuallovbrudd av lignende art i 2003 og 2005, samt at mistanken i herværende sak gjelder forhold mot en rekke fornærmede begått over et langt tidsrom- fra 2004 til 2011, tyder på at siktede har en tilbøyelighet til hyppig og vedvarende søken etter seksuell kontakt med gutter under den seksuelle lavalder, skriver retten i sin kjennelse.Politiadvokat Anne Cecilie Dessarud i Kripos ønsker ikke å kommentere om siktede har kontaktet de unge guttene i Norge gjennom kjennskap i et bestemt miljø. - Først og fremst har han kontaktet gutter på internett ved å gi seg ut for å være en mindreårig jente. Flere av guttene visste ikke hvem han var før politiet kontaktet dem, sier Dessarud til VG. Ifølge siktelsen har guttene blitt forledet til å sende meldinger med seksuelt innhold og bilder av seg selv. - Dette har skjedd på sosiale medier og andre nettsteder, sier Dessarud. Noen av guttene ble kjent med hvem de snakket med, og politiet mener at den siktede fysisk har forgrepet seg på tre av guttene. - Den siktede har tidligere vært yrkessjåfør, og ved enkelte tilfeller har overgrep foregått i kjøretøyet, sier Dessarud. I 2003 ble mannen i 40-årene dømt for besittelse av barneporno.
En mann som nå er siktet i overgrepssaken mot 17 gutter i Norge, ble i 2005 dømt for et utspekulert overgrep mot en 14 år gammel gutt i Sverige.